ปรีไบโอติกส์ - วิกิพีเดีย

# ปรีไบโอติกส์

### จากวิกิพีเดีย สารานุกรมเสรี

ปรีไบโอติกส์ (Prebiotics) ที่เป็นที่รู้จักและมีการใช้กันมานานก็คือ น้ำตาลสายสั้น (Oligosaccharides) ซึ่งมี กลูโคส (Glucose), กาแลคโตส (Galactose), และ ฟรุคโตส (Fructose) รวมทั้ง เอ็น-อาเซทิลกลูโคซามีน (N-acetylglucosamine) เป็นองค์ประกอบ ด้วยโครงสร้างซึ่งซับซ้อน ทำให้เอนไซม์ในกระเพาะอาหารและลำไส้เล็กไม่สามารถย่อยสลายเพื่อนำไปใช้ประโยชน์ได้ แต่แบคทีเรียในลำไส้ใหญ่ โดยเฉพาะกลุ่มที่ผลิตกรดนม หรือกรดแลคติก (Lactic acid) ได้แก่ Bifidobacteria และ Lactobacilli สามารถใช้เป็นแหล่งอาหารได้ดีกว่าแบคทีเรียชนิดอื่นๆ และเมื่อเรารับประทานปรีไบโอติกส์ไประยะหนึ่ง ประชากรแบคทีเรียในลำไส้ของเราก็จะมีการเปลี่ยนแปลงไปในทางที่ส่งเสริมสุขภาพ

ปรีไบโอติกส์ มีทั้งที่สกัดมาจากพืชอาหารบางชนิด และสังเคราะห์ขึ้นมาเป็นผลิตภัณฑ์เสริมอาหารที่ขายกันอยู่ในปัจจุบัน

ตัวอย่างของปรีไบโอติกส์ประเภท Oligosaccharides ที่มีจำหน่ายอยู่ในตลาดโลก

- FOS (eg, oligofructose and neosugar)
- Inulin
- GOS
- Lactulose 1
- Lactitol
- Isomalto-oligosaccharide 1
- Soybean oligosaccharide 1
- Lactosucrose
- Gentio-oligosaccharide 1
- Xylo-oligosaccharide 1

1 มีขายในญี่ปุ่น

จะสังเกตได้ว่า ตลาดในญี่ปุ่นจะมีผลิตภัณฑ์ปรีไบโอติกส์ชนิดที่แตกต่างไปจากแหล่งอื่นๆของโลก เนื่องจากนักวิจัยญี่ปุ่นนิยมค้นคว้าหาผลิตภัณฑ์ปรีไบโอติกส์ใหม่ๆมาใช้ประโยชน์ นอกจากนี้น้ำนมแม่ก็นับเป็นปรีไบโอติกส์ตามธรรมชาติชนิดหนึ่ง ที่ไม่เพียงแค่เป็นอาหารที่เป็นประโยชน์ และเสริมสร้างภูมิคุ้มกันให้แก่ทารกเท่านั้น แต่ยังเสริมสร้างระบบทางเดินอาหารที่ดีให้แก่ทารกด้วย

ดึงข้อมูลจาก "http://th.wikipedia.org../../../%E0%B8%9B/%E0%B8%A3/%E0%B8%B5/%E0%B8%9B%E0%B8%A3%E0%B8%B5%E0%B9%84%E0%B8%9A%E0%B9%82%E0%B8%AD%E0%B8%95%E0%B8%B4%E0%B8%81%E0%B8%AA%E0%B9%8C.html".

หมวดหมู่: สารอาหาร

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English